आईसीसी की सलाह, शिकायत से पहले नियम देखें धोनी  
अंतरराष्ट्रीय क्रिकेट परिषद ने धोनी को सलाह दी कि वह मैचों में प्रौद्योगिकी के इस्तेमाल के संबंध में सवाल उठाने से पहले यूडीआरएस संबंधित नियम पढ़ें।
अंतरराष्ट्रीय क्रिकेट परिषद ने भारतीय कप्तान महेंद्र सिंह धोनी को सलाह दी कि वह मैचों में प्रौद्योगिकी के इस्तेमाल के संबंध में सवाल उठाने से पहले यूडीआरएस से संबंधित नियम पढ़ें।  धोनी अंपायरों के फैसले की समीक्षा प्रणाली के पक्ष में नहीं हैं और उन्हें इंग्लैंड के खिलाफ रविवार को विश्व कप मैच में इयान बेल से जुड़े विवादास्पद फैसले के बाद एक बार फिर इस प्रणाली पर सवाल उठाया था।  आईसीसी के महाप्रबंधक डेव रिचर्डसन ने कहा कि टिप्पणी करने से पहले धोनी को नियमों से वाकिफ होना चाहिए था। उन्होंने कहा, जब यूडीआरएस लागू किया जाता है तो सहायता करने के लिए हाकआई के अलावा कुछ नियम भी होते हैं। अधिकांश समय खिलाड़ी नियमों को लेकर पूरी तरह वाकिफ नहीं होता। रिचर्डसन ने कहा, अगर महेंद्र सिंह धोनी को इन नियमों से वाकिफ कराया जाए तो मुझे पूरा भरोसा है वह उस फैसले को स्वीकार कर लेगा जो दिया गया।